ET
3.7.2023
Euroopa Liidu Teataja
C 235/61
— Kuuenda väite kohaselt on rikutud kohtuotsusest Di Prospero vs. komisjon tulenevaid põhimõtteid ning personalieeskirjade artiklit 27 ja võrdsuse põhimõtet, kuivõrd kandidaatidel ei olnud lubatud kandideerida korraga AD 7 konkursil ja AD 9 konkursil, samas kui teatud kandidaadid, kes osalesid AD 9 konkursil, kanti automaatselt AD 7 reservnimekirja. — Seitsmenda väite kohaselt on rikutud kandidaatide võrdse kohtlemise põhimõtet ja hinnangud on ebaobjektiivsed, kuna valikukomisjoni koosseis ei olnud stabiilne tulenevalt asjaolust, et valikukomisjoni koosseisus muutus sageli ja esimees.
12. mail 2023 esitatud hagi – Braunschweiger Versorgungs versus EUIPO – B.F. Energy (BF energy) (Kohtuasi T-245/23) (2023/C 235/74) Hagiavalduse keel: inglise Pooled Hageja: Braunschweiger Versorgungs AG & Co. KG (Braunschweig, Saksamaa) (esindaja: advokaat C. Drzymalla) Kostja: Euroopa Liidu Intellektuaalomandi Amet (EUIPO) Teine pool EUIPO apellatsioonikoja menetluses: B.F. Energy Srl (Rooma, Itaalia)
Andmed EUIPO menetluse kohta Vaidlusaluse kaubamärgi taotleja: apellatsioonikoja menetluse teine pool Vaidlusalune kaubamärk: ELi kaubamärgi BF energy taotlus – registreerimistaotlus nr 18 336 443 Menetlus EUIPOs: vastulausemenetlus Vaidlustatud otsus: EUIPO teise apellatsioonikoja 17. veebruari 2023. aasta otsus asjas R 1646/2022-2
Nõuded Hageja palub Üldkohtul: — tühistada vaidlustatud otsus; — lükata tagasi vaidlusaluse kaubamärgi registreerimistaotlus; — mõista EUIPO-lt välja teise menetluspoole kohtukulud ja apellatsioonikoja menetluses kantud kulud.
Väited — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine seoses laia avalikkuse tähelepanu astmega; — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine seoses tähiste visuaalse, kõlalise ja kontseptuaalse sarnasusega; — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine seoses segiajamise tõenäosuse igakülgse hindamisega.